Document ID: 31996R0440

Komisijos Reglamentas (EB) Nr. 440/96
1996 m. kovo 11 d.
atidarantis Bendrijos tarifines kvotas tam tikriems salyklo daigų ir miežių išsijų mišiniams bei numatantis jų administravimą
EUROPOS BENDRIJŲ KOMISIJA,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su pakeitimais, padarytais Reglamentu (EB) Nr. 1863/95 [2], ypač jo 12 straipsnio 1 dalį,
kadangi pagal derybose Urugvajaus raunde sudarytus susitarimus [3] Bendrija įsipareigojo įvesti metines tarifines kvotas tam tikriems salyklo daigų ir miežių išsijų mišiniams; kadangi importai pagal šias kvotas atleidžiami nuo muito mokesčių;
kadangi būtina įvesti šias kvotas, nustatant jų įsigaliojimą nuo 1996 m. sausio 1 d., bei nustatyti išsamias šių kvotų administravimo taisykles; kadangi būtina užtikrinti visų Bendrijos importuotojų nenutrūkstančią teisę naudotis šiomis kvotomis bei neterminuotą svarstomų produktų importų atleidimą nuo muitų visose valstybėse narėse, kol šios kvotos bus išnaudotos; kadangi, siekiant užtikrinti efektyvų bendrą kvotų administravimą, nėra kliūčių įgalioti valstybes nares iš kvotų dydžių išskaityti reikiamus kiekius, atitinkančius faktinius importus; kadangi toks administravimas reikalauja glaudaus bendradarbiavimo tarp valstybių narių ir Komisijos; kadangi Komisija privalo turėti galimybę stebėti, kaip sparčiai išnaudojamos šios kvotos, ir atitinkamai informuoti valstybes nares;
kadangi Javų vadybos komitetas per jo pirmininko nustatytą laiką nepareiškė nuomonės,
PRIĖMĖ ŠĮ REGLAMENTĄ:
1 straipsnis
Toliau aprašytų produktų importui taikomi muitai panaikinami neviršijant toliau nurodytų metinių Bendrijos tarifinių kvotų ribos.
Eilės Nr. | KN kodas | Taric subpozicija | Aprašymas | Kvotos dydis |
1 | 2 | 3 | 4 | 5 |
09.2903 | ex23099031 | 10 | Preparatas, susidedantis iš salyklo daigų ir miežių išsijų mišinio, gauto prieš sijojimą (gali susidėti iš kitų sėklų) su miežių valymo atliekomis, gautomis po sijojimo, kurio 15,5 % ar didesnę svorio dalį sudaro proteinas | 100000 t |
ex23099041 | 40 | Preparatas, susidedantis iš salyklo daigų ir miežių išsijų mišinio, gauto prieš sijojimą (gali susidėti iš kitų sėklų) su miežių valymo atliekomis, gautomis po sijojimo, kurio 15,5 % ar didesnę svorio dalį sudaro proteinas ir ne didesnę kaip 23 % - krakmolas |
09.2905 | ex23099031 | 10 | Preparatas, susidedantis iš salyklo daigų ir miežių išsijų mišinio, gauto prieš sijojimą (gali susidėti iš kitų sėklų) su miežių valymo atliekomis, gautomis po sijojimo, kurio 12,5 % ar didesnę svorio dalį sudaro proteinas | 20000 t |
ex23099031 | 15 |
ex23099041 | 40 | Preparatas, susidedantis iš salyklo daigų ir miežių išsijų mišinio, gauto prieš sijojimą (gali susidėti iš kitų sėklų) su miežių valymo atliekomis, gautomis po sijojimo, kurio 12,5 % ar didesnę svorio dalį sudaro proteinas ir ne didesnę kaip 28 % - krakmolas |
ex23099041 | 50 |
2 straipsnis
Jei importuotojas, pateikdamas paraišką dėl preferencinių nuostatų taikymo, deklaruoja 1 straipsnyje apibrėžtą produktą išleidžiąs laisvai cirkuliuoti valstybėje narėje, o muitinės administracija leidžia jį įvežti, suinteresuota valstybė narė, pranešusi Komisijai, iš atitinkamos kvotos išskaito reikalavimus atitinkantį kiekį.
Paraiškos dėl išskaitų, nurodančios leidimo įvežti prekes datą, siekiant išleisti laisvai cirkuliuoti, privalo būti nedelsiant išsiųstos Komisijai.
Komisija kiekius išskaito chronologine tvarka, remdamasi suinteresuotų valstybių narių muitinių administracijų leidimų įvežti prekes datomis, siekiant išleisti prekes laisvai cirkuliuoti, bei atsižvelgdama į neišskaitytų kiekių likutį.
Jei valstybė narė nepasinaudoja išskaita iš atitinkamos kvotos, bet kokią nepanaudotą dalį ji nedelsdama grąžina atgal.
Jei prašomi kiekiai yra didesni nei kvotos likutis, šis likutis paraiškas pateikusiems subjektams išskirstomas proporcingai. Komisija valstybes nares informuoja apie padarytas išskaitas.
3 straipsnis
Visos valstybės narės užtikrina, kad 1 straipsnyje išvardytų produktų importuotojai turėtų vienodą ir nuolatinę prieigą į kvotas, jei tai leidžia esamas kvotos likutis.
4 straipsnis
Valstybės narės ir Komisija glaudžiai bendradarbiauja, siekdamos užtikrinti, kad būtų laikomasi šio reglamento 1-3 straipsnių.
5 straipsnis
Šis reglamentas įsigalioja nuo jo paskelbimo Europos Bendrijų oficialiajame leidinyje.
Jis taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. kovo 11 d.

Labels: 3
17